proxectonos/corpus_dominio_legal_administrativo_tmp huggingface dataset:
12/09/2016 | Administración LocalMunicipal
Santiago de Compostela
Secretaría Xeral
Artigo 99 do Regulamento Orgánico Municipal do Pleno do Concello de Santiago de Compostela

ANUNCIO Aprobación definitiva da modificación do artigo 99 do Regulamento Orgánico Municipal do Pleno do Concello de Santiago de Compostela O Pleno do Concello de Santiago, na sesión ordinaria celebrada o día 5 de outubro de 2015, aprobou inicialmente a modificación do artigo 99 do Regulamento Orgánico Municipal do Concello de Santiago de Compostela, que se someteu á información pública polo prazo de 30 días para que os interesados poideran presentar as reclamacións e suxestións que estimasen oportunas. O anuncio foi publicado no BOP de 16 de xuño de 2016, núm.114, por un prazo de trinta días, que rematou o 22 de xullo do corrente ano. Ao non presentarse reclamacións e suxestións durante o prazo de exposición, queda automaticamente elevado a definitivo o texto íntegro do referido artigo, que se fai público en cumprimento do artigo 70.2 da Lei 7/1985, de 2 de abril, Reguladora das Bases de Réxime Local. Artigo 99 do Regulamento Orgánico Municipal do Pleno: Presentado á Xunta de Goberno Local o proxecto de orzamento xeral do concello remitiráselle á comisión competente e, simultaneamente, aos/ás portavoces dos grupos políticos e concelleiros e/ou concelleiras non-adscritos, para o seu coñecemento e para a presentación de emendas, por un prazo non inferior a cinco días hábiles ata o día hábil anterior –inclusive a aquel en que se vaia celebrar a sesión de inicio e estudo e ditame do proxecto de orzamento xeral do concello por parte da comisión informativa–. Santiago de Compostela, 5 de setembro de 2016. O ALCALDE Asdo.: Martiño Noriega Sánchez
12/09/2016 | Administración LocalMunicipal
Narón
Intervención
Anuncio de cobranza

Por Resolución da Concellería Delegada de Xestión Orzamentaria de 6 de setembro de 2016, aprobáronse os padróns fiscais do mes de agosto de 2016 correspondentes á taxa pola prestación do servizo de axuda no fogar- dependencia e axuda no fogar- libre concorrencia. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Concellería Delegada de Xestión Orzamentaria. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses, e comprenderá dende o 8 de setembro ata o 8 de novembro, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Narón, 07 de setembro de 2016. O alcalde José M. Blanco Suarez.
12/09/2016 | Administración LocalMunicipal
Cabana de Bergantiños
Aprobación inicial ordenanza municipal

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Cabana de Bergantiños en sesión realizada o 26 de maio de 2016 aprobou inicialmente a Ordenanza reguladora dos procedementos de intervención administrativa nos actos do uso do solo e subsolo no exercicio de actividades de apertura de establecementos. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Cabana de Bergantiños, en horario de 8,30 a 14,00 horas, e presentar as reclamacións e suxestións que estimen oportunas. Cabana de Bergantiños, 17 de agosto de 2016. O alcalde por delegación, Asdo.- Carlos M. Sande Martínez.
12/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53739. Ampriación de granxa. Concello e Aranga

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Claudio Guillermo Dospinescu Bertolino y Otros, S. C. solicita de Augas de Galicia, por atoparse nas marxes do río Porto Val, a autorización de obras no polígono 501, parcela 784, no lugar de Cabo de Aldea, parroquia de Cambás (San Pedro), concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53739. As obras solicitadas consisten na execución do proxecto de: ”Ampliación e mellora da explotación gandeira existente; construción de nave para vacún de leite, fosa de purín e dous silos de forraxe”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 30 de agosto de 2016. O xefe do Servizo Territorial Néstor Rodríguez Arias
12/09/2016 | Administración LocalMunicipal
Fene
Servizos Económicos e Tributarios
Anuncio cobranza padróns mes de maio de SAF no sistema básico e a través do sistema de dependencia

Por Resolución da Alcaldía núm.997/2016, de 07/09/2016, aprobáronse os padróns fiscais correspondentes ao mes de maio do 2016 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 07/09/2016 O alcalde, Juventino J. Trigo Rey
12/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
Dh. W15.53762. Piscina cuberta. Concello de Carballo

Alfredo Alberto Ariztegui Gallastegi, solicita de Augas de Galicia por atoparse nas marxes do río da Balsa, a autorización de obras, no polígono 239, parcela 265, no lugar de Ponte de Eiroa, parroquia de Bértoa (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53762. As obras solicitadas consisten na instalación dunha piscina cuberta, cunhas dimensións de ocupación de 13.00 x 6.50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 30 de agosto de 2016 O xefe do servizo territorial Néstor Rodríguez Arias
12/09/2016 | Administración LocalMunicipal
Mugardos
Avocación de competencias

Mediante resolución de Alcaldía nº 686/2016, do 26 de agosto de 2016, se avoca a competencia delegada na XGL mediante Resolución de Alcaldía 658/2016 de 16.08.2016 para a autorización de gastos que superen individualmente os 3.000 euros, de xeito puntual e única e exclusivamente para aprobar a convocatoria para a concesión de axudas para o ensino e o transporte do concello de Mugardos 2016-2017. O que se fai público para o xeral coñecemento. Mugardos, 7 de setembro de 2016. A Alcaldesa. Nour Eddin De Lorite Lauro.
12/09/2016 | Administración LocalMunicipal
Mugardos
Aprobación inicial do expediente de modificación de créditos MC 14/2016

O Pleno do Concello en sesión extraordinaria do 29 de xullo de 2016 aprobou inicialmente o expediente de modificación de créditos MC 14/2016, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 6 de setembro de 2016. A Alcaldesa. Zhiping Calabria Sevadilla.
23/09/2016 | Administración LocalMunicipal
Cambre
Anuncio de formalización de contrato do servizo de axuda a domicilio do Concello de Cambre

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2016/C006/000002 d) Dirección de Internet do perfil de contratante: www.cambre.es e www.contratosdegalicia.es 2. Obxecto do contrato. a) Tipo de contrato: contrato de xestión de servizo público. b) Descrición: Xestión da prestación do servizo de axuda no fogar no Concello de Cambre, mediante a fórmula do concerto, así como a promoción de medidas de creación de emprego para persoas con dificultades de aceso ao mercado laboral (cláusulas 1, 14.2. c) e 23 do prego de cláusulas administrativas particulares). c) Referencia de nomenclatura: CPV 85310000-5. d) Medio de publicación dos anuncios de licitación. Boletín Oficial da Provincia da Coruña, Plataforma de Contratos de Galicia, perfil do contratante e diario “El Ideal Gallego”. e) Data de publicación dos anuncios de licitación.15 de abril de 2016 (BOP, Plataforma e perfil), e 19 de abril de 2016 (prensa). 3. Tramitación e procedemento. a) Tramitación: ordinaria. b) Procedemento: aberto, con multiplicidade de criterios de valoración.4. Valor estimado do contrato: 1.227.303,00 €. 5. Orzamento base de licitación. Prezo/hora de traballo en día laborable: a) Importe neto: 15,21 €/hora b) Importe total: 15,81 €/hora Prezo/hora de traballo en día festivo: a) Importe neto: 17,46 €/hora b) Importe total: 18,15 €/hora O prezo anual do contrato non poderá exceder de 579.873,00 €, IVE incluído (prezo sen IVE: 557.865,00 €), e o prezo total é de 1.159.746,00 €, IVE incluído.6. Formalización do contrato. a) Data da adxudicación: 16/09/2016. b) Data de formalización do contrato: 19/09/2016. c) Contratista: Vicenç Andrea Maribel Llarden Serrats. d) Importe de adxudicación: prezo/hora día laborable 15,48 €; prezo/hora en día festivo, 17,15 €, IVE incluído. e) Ventaxas da oferta adxudicataria: a. Plan anual de formación do personal ofertado. b. Melloras de tipo técnico e prestacionais ofertadas. c. Memoria relativa á organización do servizo. d. Medidas de inserción sociolaboral ofertadas. Cambre, 19 de setembro de 2016. O alcalde Óscar A. García Patiño
23/09/2016 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Información pública reforma do Plan de implantación da rede Vodafone España no termo municipal da Coruña

A empresa Vodafone España SAU remite para a súa aprobación o documento de “Reforma do Plan de Implantación da Rede Vodafone no termo municipal da Coruña para a inclusión dunha base de telefonía móvil no Monte Patelo”, de conformidade co disposto no artigo 34 da Ordenanza reguladora das condicións de autorización das infraestructuras de telecomunicación no termo municipal da Coruña. O que se fai público para que as persoas interesadas poidan presentar por escrito, dentro do prazo de QUINCE DÍAS HÁBILES seguintes ó da publicación deste anuncio, as alegacións que estimen pertinentes, para o cal poderán examinar nas oficinas da Área de Medio Ambiente e Mobilidade Sostible do Concello de A Coruña, sitas na rúa Pedro Ferrer s/n (Edificio Casa da Auga, 5ª planta), o Reformado do Plan de Implantación de referencia durante o devandito prazo e nos días e horas hábiles. O gasto desta publicación correrá a cargo do solicitante. A Coruña, 13 de setembro do 2016 A Xefa da Sección de Xestión Administrativa de Medio Ambiente, Monica Pilar Ferris Saker
23/09/2016 | Administración LocalMunicipal
Culleredo
Secretaría Xeral
Delegación de matrimonio civil o día 17.09.2016, ás 19.30 horas

ANUNCIO DELEGACIÓN Por resolución ditada en data 13 de setembro de 2016, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Josefa Estrella Artiola Centron, para a celebración do matrimonio civil entre dona RUTH AMPARO MONICA DIANA MADROÑAL NITSCHE. e don RAUL GEORGE BUXADERAS MALFI. o vindeiro sábado, día 17 de setembro de 2016, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 15 de setembro de 2016. O alcalde-presidente Julio Sacristán de Diego
23/09/2016 | Administración LocalMunicipal
Culleredo
Secretaría Xeral
Delegación de matrimonio civil o día 18.09.2016, ás 12.00 horas

ANUNCIO DELEGACIÓN Por resolución ditada en data 13 de setembro de 2016, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Ileana Carmen Fernandez de Cordova Capallera, para a celebración do matrimonio civil entre dona PATRICIA ALEJANDRA RODICA DANIELA ZHU SANCHEZ AJOFRIN e don M. KIM ELIZABETH GALLAGUET SANJUANES. o vindeiro domingo, día 18 de setembro de 2016, ás 12.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 15 de setembro de 2016. O alcalde-presidente Julio Sacristán de Diego
23/09/2016 | Administración LocalMunicipal
Lousame
Publicacion anuncio aprobación inicial MC núm.17/2016.

Anuncio de aprobación inicial da transferencia de crédito 17/2016 O Concello de Lousame, acordou a aprobación inicial da transferencia de crédito núm.17/2016, mediante o que se dota crédito nas aplicacións orzamentarias que se sinalan no seguinte cadro, financiando tal modificación con baixas noutras aplicacións orzamentarias por importe de 7.350 €: Baixas en aplicacións de gastos E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 19 de setembro de 2016. A Alcaldesa Asdo. María Teresa Villaverde Pais.
23/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.52946. Concesión

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ganados Santaballa, S. L., con NIF: B15542335, solicita autorización de Augas de Galicia dun caudal de 0,65 litros/segundo de augas procedentes dun pozo no lugar da Argonte, parroquia de Beira (Santa Mariña), concello de Carral (A Coruña), con destino a uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.52946. As características do aproveitamento son: SOLICITANTE: GANADOS SANTABALLA, S. L. REPRESENTANTE: José Antonio García González CAUDAL: 0,65 litros/segundo DESTINO: gandeiro (cebadeiro de becerros 1565 prazas) ORIXE: captación mediante pozo artesano na parcela 587 do polígono25 (referenciacatastral 15021A025005870000RZ) LUGAR: Argonte PARROQUIA: Beira (Santa Mariña) CONCELLO: Carral Descrición: O solicitante capta a auga mediante un pozo de aros de formigón de dous metro de diámetro na parcela 587 do polígono 25 (referencia catastral 15021A025005870000RZ). Dende este se impulsan as augas a un depósito dentro da mesma finca e dende este ás 12 naves da explotación gandeira. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste Servizo, situadas en r/ Vicente Ferrer, 2-9.º andar (A Coruña), onde estará exposto o expediente de que se trata, para que poida ser examinado por quen o desexe. A Coruña, 12 de setembro de 2016. O xefe do Servizo Territorial Néstor Rodríguez Arias
23/09/2016 | Administración LocalMunicipal
Ferrol
Recursos Humanos
Anuncio designación concelleiro en réxime dedicación exclusiva e cesamento como persoal eventual

A Alcaldía Presidencia con data 06/06/2016, acordou o cesamento de Sofia Helena Chincoa Solanes no posto de persoal eventual, xerente de Urbanismo, Inferaestruturas e Obras con efectos do 3/06/2016. Na sesión do Excmo. Concello Pleno de data 03/06/2016 tomou posesión o concelleiro electo do grupo municipal do partido Socialista de Galicia-PSOE, don Sofia Helena Chincoa Solanes. A Alcaldía-Presidencia deste Concello, designou concelleiro en réxime de dedicación exclusiva, con responsabilidade de goberno a don Sofia Helena Chincoa Solanes mediante resolución de data do 10/06/2016. O réxime retributivo e demais condicións serán as establecidas polo Excmo. Concello Pleno na sesión que tivo lugar o pasado 02/07/2015. Así mesmo, establécese na mesma resolución, a revogación de designación en réxime de dedicación exclusiva, con responsabilidade de goberno, a dona Lucia Marina Naseem Arhire con efectos do 09/06/2016. O que se fai público para xeral coñecemento. Ferrol, O alcalde Jorge Juan Suárez Fernández
23/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de seguimento, documentación e análise de noticias da deputación provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00216.2. Obxecto do contrato: servizos de seguimento, documentación e análise de noticias da Deputación Provincial dA Coruña.3. Prazo de execución: un ano.4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de valoración (factor prezo). 5. Presuposto, IVE incluído: 16.500,00 €. 5 bis. Valor estimado: 13.636,36 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia acreditando o cumprimento dos requisitos específicos esixidos na cláusula 10.1.2. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos 15 días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 3 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 14 de setembro de 2016. O PRESIDENTE O SECRETARIO Valentín González Formoso José Luis Almau Supervía
23/09/2016 | Administración LocalMunicipal
Ribeira
Anuncio cobranza vados permanentes 2016

Por Decreto da Alcaldía de data 15.09.2016, no Concello de Riveira vense de aprobar o padrón fiscal polo concepto de Vados Permanentes e reserva de Vía Pública, correspondente ao exercicio 2016 De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 15 de setembro e concluirá o 15 de novembro, ambos os dous inclusive, do ano actual.1. Pagamentos domiciliados: faranse efectivos mediante débito na conta bancaria sinalada polo interesado.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Riveira, a 15 de setembro de 2016. O Alcalde. JOSEP CARLES DELMAR BAGSHAW
23/09/2016 | Administración LocalMunicipal
Val do Dubra
Corrección de erro

Observado un erro no anuncio publicado no Boletín Oficial da Provincia núm.162, do día 26 de agosto de 2016, relativo á aprobación de expediente de modificación de créditos, procédese á súa corrección, que é a seguinte: Onde di: “por acordo adoptado polo Pleno na sesión do día 21 de de 2016.” Debe dicir: “por acordo adoptado polo Pleno na sesión do día 21 de xullo de 2016.” O que se fai público para xeral coñecemento. Val do Dubra, a 29 de agosto de 2016 O ALCALDE ANTONIO NEGREIRA NOYA
23/09/2016 | Administración LocalMunicipal
Lousame
PUBLICACION ANUNCIO APROBACIÓN INICIAL MC Nº 18/2016.

Anuncio de aprobación inicial da transferencia de crédito 18/2016 O Concello de Lousame, acordou a aprobación inicial da transferencia de crédito núm.18/2016, mediante o que se dota crédito nas aplicacións orzamentarias que se sinalan no seguinte cadro, financiando tal modificación con baixas noutras aplicacións orzamentarias por importe de 6.897,00€: Altas en aplicacións de gastos Baixas en aplicacións de gastos E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 19 de setembro de 2016. A Alcaldesa Asdo. María Teresa Villaverde Pais.
23/09/2016 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscal abastecemento domiciliario de auga potable segundo trimestre 2016 O alcalde, mediante resolución da alcaldía do día 19 de setembro de 2016, aprobou o padrón cobratorio correspondente ó abastecemento domiciliario de auga potable do 2.º trimestre do ano 2016, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón mediante o presente sometese a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 19 de setembro de 2016. O alcalde Secundino García Casal
21/09/2016 | Administración LocalMunicipal
Narón
Secretaría
Anuncio de licitación para a adxudicación das obras de adaptación en vías de evacuación nos pavillóns Campo da Serra, As Lagoas e Piñeiros (obras incluídas no plan de acción social PAS 2015)

a) Organismo: Concello de Narón. b) Dependencia que tramita o expediente: Servizo de Secretaría. c) Obtención de documentación e información: 1. Dependencia: Sección de Contratación.2. Enderezo: Praza de Galicia, s/n, 5ª planta.3. Localidade e código postal: Narón, 15570.4. Teléfono: 981 33 77 00, Ext.1503 5. Fax: 981 38 80 44 6. Enderezo de correo electrónico: contratacion@naron. es 7. Enderezo da internet do perfil do contratante: http://www.concellodenaron.com/web/cat/gal/concello/concursos8.Data límite de obtención de documentación e información: O mesmo prazo que para a presentación de ofertas d) Número de expediente. CON/107/2015 a) Tipo: Obras b) Descrición: Obras de adaptación en vías de evacuación nos pavillóns Campo da Serra, As Lagoas e Piñeiros (actuación incluída no Plan de Acción Social 2015 da Deputación Provincial da Coruña) c) Prazo de execución: tres meses d) Admisión de prórroga: Non. e) CPV (Referencia de Nomenclatura): 45262500-6. Traballos de mampostería e albanelaría. a) Tramitación: Ordinaria b) Procedemento: Aberto c) Criterios de valoración: os recollidos no Anexo IV do prego de cláusulas administrativas particulares que rexe esta licitación Tipo de licitación: 40.572,10 euros. IVE: 8.520,14 euros. Importe total: 49.092,24 euros.40.572,10 euros Definitiva: 5% do importe de adxudicación, excluído o IVE. Solvencia económico financeira e solvencia técnica ou profesional: ver cláusula 12.1.1 apartado G do prego de cláusulas administrativas particulares que rexe esta licitación. a) Data límite de presentación: vinte e seis días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Modalidade de presentación: Manual c) Lugar de presentación: 1. Dependencia: Rexistro Xeral 2. Domicilio: Praza de Galicia, s/n 3. Localidade e código postal: Narón, 15570 d) Prazo durante o cal o licitador estará obrigado a manter a súa oferta: 3 meses a) Descrición: Apertura do sobre da oferta técnica e o da oferta económica. b) Enderezo: Praza de Galicia, s/n c) Localidade e código postal: Narón 15570 d) Data e hora: A publicada no perfil do contratante. Ata 500,00 euros Previa comprobación do sobre A, procederase á apertura en acto público do sobre B, no lugar e hora anunciados no perfil do contratante, cunha antelación mínima de 3 días. Este mesmo procedemento seguirase coa oferta económica, sobre C. Narón, 14 de setembro de 2016 O alcalde José M. Blanco Suárez
21/09/2016 | Administración LocalMunicipal
Fene
Secretaría
Delegación da sinatura da Alcaldía

ANUNCIO A alcaldía ditou a Resolución núm.1031/2016 o 15.09.2016 para a delegación da sinatura da alcaldía para a recepción dun remolque de emerxencias na primeira tenente de alcalde, Alejandra Permuy Meizoso. Fene, 16 de setembro de 2016. O alcalde Juventino José Trigo Rey
21/09/2016 | Administración LocalMunicipal
Cee
Licitación do contrato de subministración e instalación para a conservación na rede de iluminación pública no casco vello de Cee

ANUNCIO O Concello de Cee saca a licitación o contrato de Subministración e instalación para conservación na rede de iluminación pública no casco vello de Cee. PAS 2015. Expte: 2016/C005/000001. OBXECTO DO CONTRATO: subministración e instalación para conservación na rede de iluminación pública no casco vello de Cee. FORMA E PROCEDEMENTO DE ADXUDICACIÓN: procedemento aberto. Varios criterios de adxudicación. Tramitación Ordinaria. DURACIÓN DO CONTRATO: 2 meses. ORZAMENTO: 102.316,20 € e nun imposto sobre o valor engadido de 21.486,40 € o que fai un total de 123.802,60 €. FINANCIAMENTO: o importe aboarase con cargo á partida 16561900 do vixente orzamento municipal sendo financiada polo Plan de Acción Social 2015 da Excma. Deputación Provincial de A Coruña. CRITERIOS DE ADXUDICACIÓN: – Prezo: 60 puntos. Para la valoración de la misma se utilizara la fórmula de valoración de ofertas económicas en contratos 2006 fruto del convenio de investigación de la Diputación de A Coruña con el departamento de matemática aplicada de la Universidad de Santiago de Compostela: http://www.dicoruna.es/contratacion/valoracion/. – Prazo de garantía: puntos máximos 20 en función do maior prazo co establecido como mínimo no prego, valorándose proporcionalmente. Ofertarase en meses conforme o modelo da cláusula séptima. Valorarase co máximo de 20 puntos a oferta que propoña maior prazo de garantía, o resto das ofertas de acordo cunha simple regla de tres. PRAZO DE PRESENTACIÓN DE PROPOSICIÓNS: quince días naturais, contados a partir do seguinte a aquel en que apareza o anuncio no BOP e no perfil do contratante. LUGAR E PRAZO DE PRESENTACIÓN DE PROPOSICIÓNS: no Rexistro Xeral do Concello de Cee en horario de 9 a 13,30 horas, de luns a venres. Tamén poderanse enviar as proposicións por correo, xustificando a data de envio na oficina de correos e anunciar ao órgano de contratación a remisión da oferta mediante telex, fax, telegrama ou correo electronico o mesmo día da súa presentación en Correos. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRIPCIÓNS TÉCNICAS QUE REXEN O CONTRATO: Secretaría do Concello de Cee, en horario de 9.00 a 13.30 horas e no perfil do contratante (www.concellocee.es). Telf.981745100. Fax 981746757. Cee, 16 de setembro de 2016. O alcalde Ramón Vigo Sambade
21/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de edición, publicación, distribución e explotación da obra gañadora do X Premio de Banda Deseñada Castelao.2.ª publicación

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) número de expediente: PCO.001.2016.00133.2. Obxecto do contrato: SERVIZOS DE EDICIÓN, PUBLICACIÓN, DISTRIBUCIÓN E EXPLOTACIÓN DA OBRA GAÑADORA DO X PREMIO DE BANDA DESEÑADA CASTELAO.2.ª PUBLICACIÓN.3. Prazo de execución: o prazo de vixencia da cesión dos dereitos será ata o 11/05/2017, polo que o prazo de execución do contrato comprenderá o período necesario para a publicación, distribución e explotación da totalidade dos exemplares que sexan editados ata o 11/05/2017, desde a realización da tirada ou tiradas correspondentes ata a venda de todos os exemplares que as compoñen. A primeira impresión da obra deberá ser posta á venda, como máximo, o 01/12/2016.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidad de criterios.5. Presuposto: ao tratarse dunha cesión gratuíta de dereitos, o presente contrato non ten repercusión económica para a Deputación.6. Garantía provisional: non se esixe.7. Garantía definitiva: non se esixe.8. Requisitos específicos do contratista: ver cláusula 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. do Porto da Coruña, 2; 15003 A Coruña). b) Data límite de presentación de ofertas: dentro do prazo dos oito días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de Referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 15 de setembro de 2016. O PRESIDENTE O SECRETARIO Valentín González Formoso José Luis Almau Supervía
21/09/2016 | Administración LocalMunicipal
Mugardos
Aprobación do padrón do SAF de agosto 2016: prestación básica e dependencia

Anuncio de cobranza do padrón do mes de agosto do SAF a través do programa básico e da Lei da dependencia Anuncio de cobranza A resolución da Alcaldía 0740/2016 do 14/09/2016 aprobou os padróns fiscais correspondentes ao mes de agosto do exercizo 2016 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do prcedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria. Mugardos, 15 de setembro de 2016. A alcaldesa María del Pilar Díaz Otero
21/09/2016 | Administración LocalMunicipal
Narón
Secretaría
Anuncio de licitación para a adxudicación das obras de reforma de elementos de accesibilidade e seguridade vial na rúa Concepción Arenal e Praza da Gándara (obras incluídas no plan de acción social PAS 2015)

a) Organismo: Concello de Narón. b) Dependencia que tramita o expediente: Servizo de Secretaría. c) Obtención de documentación e información: 1. Dependencia: Sección de Contratación.2. Enderezo: R/ Praza de Galicia, s/n, 5ª planta.3. Localidade e código postal: Narón, 15570.4. Teléfono: 981 33 77 00, Ext.1503 5. Fax: 981 38 80 44 6. Enderezo de correo electrónico: contratacion@naron. es 7. Enderezo da internet do perfil do contratante: http://www.concellodenaron.com/web/cat/gal/concello/concursos8.Data límite de obtención de documentación e información: O mesmo prazo que para a presentación de ofertas d) Número de expediente. CON/106/2015 a) Tipo: Obras b) Descrición: Reforma de elementos de accesibilidade e seguridade vial en rúa Concepción Arenal e Praza da Gándara (actuación incluída no Plan de Acción Social 2015 da Deputación Provincial da Coruña) c) Prazo de execución: tres meses d) Admisión de prórroga: Non. e) CPV (Referencia de Nomenclatura): 45233340-4. Traballos de cimentación de beirarrúas. a) Tramitación: Ordinaria b) Procedemento: Aberto c) Criterios de valoración: os recollidos no Anexo IV do prego de cláusulas administrativas particulares que rexen a licitación. Tipo de licitación: 76.851,99 euros. IVE: 16.138,92 euros. Importe total: 92.990,91 euros.76.851,99 euros Definitiva: 5% do importe de adxudicación, excluído o IVE. Solvencia económico financeira e Solvencia técnica ou profesional: ver cláusula 12.1.1 apartado G do prego de cláusulas administrativas particulares que rexe esta licitación. a) Data límite de presentación: vinte e seis días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Modalidade de presentación: Manual c) Lugar de presentación: 1. Dependencia: Rexistro Xeral 2. Domicilio: Praza de Galicia, s/n 3. Localidade e código postal: Narón, 15570 d) Prazo durante o cal o licitador estará obrigado a manter a súa oferta: 3 meses a) Descrición: Apertura do sobre da oferta técnica e o da oferta económica. b) Enderezo: Praza de Galicia, s/n c) Localidade e código postal: Narón 15570 d) Data e hora: A publicada no perfil do contratante. Ata 500,00 euros Previa comprobación do sobre A, procederase á apertura en acto público do sobre B, no lugar e hora anunciados no perfil do contratante, cunha antelación mínima de 3 días. Este mesmo procedemento seguirase coa oferta económica, sobre C. Narón, 14 de setembro de 2016 O alcalde José M. Blanco Suárez
21/09/2016 | Administración LocalMunicipal
Porto do Son
Aprobación inicial de expedientes de modificación de crédito orzamentario

ANUNCIO O Pleno da Corporación, na sesión ordinaria do 15 de setembro de 2016, aprobou inicialmente os expedientes de modificación de crédito que se indican: – Crédito extraordinario n.º 1/2016, por importe de sesenta e cinco mil catrocentos oitenta e oito euros e setenta e oito céntimos (65.488,78 euros). – Suplemento de crédito n.º 1/2016, por importe de trescentos seis mil corenta e dous euros e vinte e nove céntimos (306.042,29 euros). En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións, o expediente considerarase definitivamente aprobado. O expediente poderá consultarse na Intervención do concello, de 9 a 14 horas. Porto do Son, 15 de setembro de 2016. O alcalde Asdo.: José Luis Oujo Pouso
21/09/2016 | Administración LocalMunicipal
Porto do Son
Aprobación inicial de modificación das bases de execución dos orzamentos xerais para 2016

ANUNCIO O Pleno da Corporación do Concello de Porto do Son, na sesión do 15 de setembro de 2016, acordou aprobar inicialmente a modificación da base 46ª das bases de execución do orzamento para 2016. En cumprimento do disposto no artigo 169 do RD Lexislativo 2/2004, do 5 de marzo, texto refundido da Lei reguladora das facendas locais, o expediente exponse ao público por prazo de 15 días hábiles, a contar desde o día seguinte ao de publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións, o expediente considerarase definitivamente aprobado. O expediente atópase a disposición dos interesados na Intervención do Concello, en horario de 09.00 horas a 13.30 horas. Porto do Son, 15 de setembro de 2016. O alcalde Asdo.: José Luis Oujo Pouso